Title: คำสั่งกรุงเทพมหานคร ที่ 2315/2550 เรื่อง มอบอำนาจการกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภากรุงเทพมหานคร เขตหลักสี่ ใหม่ ให้ผู้อำนวยการการเขตปฏิบัติราชการแทน

คำสั่งกรุงเทพมหานคร

คำสั่งกรุงเทพมหานคร
ที่ ๒๓๑๕/๒๕๕๐
เรื่อง
มอบอำนาจการกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภา
กรุงเทพมหานคร
เขตหลักสี่ ใหม่ ให้ผู้อำนวยการการเขตปฏิบัติราชการแทน

ด้วยกรรมการการเลือกตั้งได้มีมติในการประชุมครั้งที่
๔๙/๒๕๕๐ เมื่อวันที่ ๑๓ มิถุนายน ๒๕๕๐ ด้วยคะแนนเสียงเป็นเอกฉันท์สั่งให้มีการเลือกตั้งสมาชิกสภากรุงเทพมหานคร
เขตหลักสี่ ใหม่แทน นางสาวเรณุมาศ อิศรภักดี โดยให้ดำเนินการเลือกตั้งใหม่ให้แล้วเสร็จภายใน
๖๐ วัน นับแต่วันที่กรรมการการเลือกตั้งมีคำวินิจฉัยสั่งการ

เพื่อให้การกำหนดสถานที่สำหรับปิดประกาศโฆษณาหาเสียงเลือกตั้งสมาชิกสภากรุงเทพมหานครเขตหลักสี่
ใหม่ เป็นไปด้วยความรวดเร็วและมีประสิทธิภาพ อาศัยอำนาจตามความในมาตรา ๖๒ และมาตรา
๖๓ แห่งพระราชบัญญัติการเลือกตั้งสมาชิกสภาท้องถิ่นหรือผู้บริหารท้องถิ่น พ.ศ. ๒๕๔๕
ประกอบกับมาตรา ๔ แห่งพระราชบัญญัติรักษาความสะอาดและความเป็นระเบียบเรียบร้อยของบ้านเมือง
พ.ศ. ๒๕๓๕ และมาตรา ๘๑ แห่งพระราชบัญญัติระเบียบบริหารราชการกรุงเทพมหานคร พ.ศ. ๒๕๒๘
ผู้ว่าราชการกรุงเทพมหานครในฐานะเจ้าพนักงานท้องถิ่นตามกฎหมายว่าด้วยการรักษาความสะอาดและความเป็นระเบียบเรียบร้อยของบ้านเมือง
จึงมอบอำนาจให้ผู้อำนวยการเขตหลักสี่ ปฏิบัติราชการแทนผู้ว่าราชการกรุงเทพมหานครในกำหนดสถานที่เพื่อปิดประกาศโฆษณาหาเสียงเลือกตั้งสมาชิกสภากรุงเทพมหานครในพื้นที่รับผิดชอบเมื่อได้มีการประกาศให้มีการเลือกตั้งสมาชิกสภากรุงเทพมหานครเขตหลักสี่
ใหม่ แล้ว

ทั้งนี้ ตั้งแต่บัดนี้เป็นต้นไป[๑]

สั่ง
ณ วันที่ ๒๖ มิถุนายน พ.ศ. ๒๕๕๐
อภิรักษ์
โกษะโยธิน
ผู้ว่าราชการกรุงเทพมหานคร

วัชศักดิ์/ผู้จัดทำ
๖
สิงหาคม ๒๕๕๐

[๑]
ราชกิจจานุเบกษา เล่ม ๑๒๔/ตอนพิเศษ ๘๘ ง/หน้า ๕๖/๒๕ กรกฎาคม ๒๕๕๐